b'\n_START_ARTICLE_\nDenar macedonean\n_START_PARAGRAPH_\nDenar macedonean de nord (sau, \xc3\xaen macedonean\xc4\x83 \xd0\x94\xd0\xb5\xd0\xbd\xd0\xb0\xd1\x80, MKD potrivit normei ISO 4217) este unitatea monetar\xc4\x83 oficial\xc4\x83 a Macedoniei de Nord, din 1993. Denarul macedonean este \xc3\xaemp\xc4\x83r\xc8\x9bit \xc3\xaen 100 de deni (macedonean\xc4\x83 \xd0\xb4\xd0\xb5\xd0\xbd\xd0\xb8).\n_START_SECTION_\nEtimologie\n_START_PARAGRAPH_\nDenumirea denarului provine de la unitatea monetar\xc4\x83 din Roma Antic\xc4\x83, Denarius.\n_START_SECTION_\nIstoria denarului macedonean\n_START_PARAGRAPH_\nRepublica Macedonia \xc8\x99i-a proclamat independen\xc8\x9ba fa\xc8\x9b\xc4\x83 de Iugoslavia la 20 noiembrie 1991. Instituirea unei monede na\xc8\x9bionale a devenit atunci esen\xc8\x9bial\xc4\x83. La 26 aprilie 1992 a fost introdus denarul, cu o rat\xc4\x83 de schimb de 1:1 fa\xc8\x9b\xc4\x83 de dinarul iugoslav timp de trei zile. La 30 aprilie, la orele 20, dinarul iugoslav nu mai avea curs legal pe teritoriul noii republici. Ini\xc8\x9bial, statul macedonean a emis cupoane, echivalente cu dinarul convertibil iugoslav (YUN). Denarul macedonean trebuia s\xc4\x83 fac\xc4\x83 fa\xc8\x9b\xc4\x83 unei infla\xc8\x9bii foarte ridicate, care cre\xc8\x99te \xc3\xaen medie de 83\xc2\xa0% pe lun\xc4\x83. Guvernul macedonean a luat rapid m\xc4\x83suri drastice ca fixarea cursului denarului dup\xc4\x83 acela al m\xc4\x83rci germane (27:1) \xc8\x99i \xc3\xaenghe\xc8\x9barea pre\xc8\x9burilor la energie \xc8\x99i la alimente. Dup\xc4\x83 patru luni, rata infla\xc8\x9biei a cobor\xc3\xa2t la 8\xc2\xa0% pe lun\xc4\x83 \xc8\x99i m\xc4\x83surile luate de guvern au fost \xc3\xaencununate de succes \xc3\xaentruc\xc3\xa2t denarul era de atunci o moned\xc4\x83 viabil\xc4\x83. \xc3\x8en mai 1993, a fost introdus un nou denar care valora 100 de denari vechi. La 5 mai 1993, o reform\xc4\x83 monetar\xc4\x83 a avut loc, iar denarul macedonean (MKD) a \xc3\xaenlocuit, \xc3\xaen mod oficial, dinarul iugoslav, \xc3\xaen Republica Macedonia, cu rata de 1%;  un denar macedonean valora 3,5 m\xc4\x83rci germane (Deutsche Mark). _NEWLINE_Introducerea unei monede proprii a permis Macedoniei s\xc4\x83 nu fie atins\xc4\x83 de hiperinfla\xc8\x9bia care ataca atunci dinarul iugoslav._NEWLINE_\xc3\x8en 1998, denarul a fost fixat la euro, iar rata de schimb a r\xc4\x83mas fix\xc4\x83, de atunci. Drept consecin\xc8\x9b\xc4\x83 rata infla\xc8\x9biei a ajuns la 2,6% pe an. Moneda euro este acceptat\xc4\x83 \xc3\xaen Macedonia pentru pl\xc4\x83\xc8\x9bi de sume importante, dar denarul r\xc4\x83m\xc3\xa2ne totu\xc8\x99i folosit pentru mici tranzac\xc8\x9bii.'